Legal Document

Category: 21

Text:
7. ΑΝΑΓΚ. ΝΟΜΟΣ υπ’ αριθ. 770 της 3/13 Ιουλ. 1937 Περί των σχολείων της Μέσης Εκπαιδεύσεως Κατηργήθη δια του άρθρ. 31 Α.Ν. 1849/1939. Μετά την κατάργησιν, το άρθρ. 25 του Νόμου τούτου ετροποποιήθη δια του άρθρ. 16 Α.Ν. 2029/1939 ως κατωτέρω παρατίθεται. Εξ άλλου δια του άρθρ. 7 Α.Ν. 2517/1940 επανήχθησαν εν ισχύϊ οι κατωτέρω πατρατιθέμεναι παρ. 4 και 5 του άρθρ. 20 Άρθρ.20-                                                               Εκ των καθηγητών της Γαλλικής οι κεκτημένοι πτυχίον διδασκαλείου δημοτικής εκπαιδεύσεως εξομοιούνται καθ’ ολοκληρίαν προς τους κεκτημένους απολυτήριον γυμνασίου, επί δε των εχουσών πτυχίον του ανωτέρου τμήματος του διδασκαλείου νηπιαγωγών Καλλιθέας εφαρμόζεται η διάταξις του άρθρ. 45 του Α.Ν. της 2/2 Νοεμ. 1935 «περί τροποποιήσεως κλπ. εκπαιδευτικών νόμων». Δια την προαγωγήν τούτων υπολογίζεται και η μέχρι τούδε διανυθείσα υπηρεσία. Άρθρ.25.-«Η ηλικία του εποπτικού, διδακτικού και υγειονομικού προσωπικού των σχολείων της Μέσης και Στοιχ. Εκπαιδεύσεως και του προσωπικού της Κεντρ. Υπηρεσίας αποδεικνύεται δια της αρχικής ληξιαρχικής πράξεως, εν ελλείψει δε τοιαύτης δια της αρχικής εγγραφής εις το μητρώον δήμου ή κοινότητος. Εν ελλείψει δε και τοιαύτης, ως ηλικία λαμβάνεται υπ’ όψιν η αναγραφομένη εις το απολυτήριον γυμνασίου, προκειμένου δε περί των μη κεκτημένων τοιούτον, η αναγραφομένη εις τον τίτλον σπουδών, επί τη βάσει του οποίου εισήλθον εις την δημοσίαν υπηρεσίαν. Προκειμένου περί των γεννηθέντων εν τη αλλοδαπή, εν αδυναμία προσαγωγής τινός των ως άνω αποδεικτικών στοιχείων, ως έτος γεννήσεώς των λαμβάνεται υπ’ όψιν το εξ οιασδήποτε ετέρας πράξεως ή και ανυπόπτου δηλώσεως του ενδιαφερομένου προκύπτον κατά την κρίσιν του Υπουργείου». Το άρθρ. 25 ετροποποιήθη ως άνω δια του άρθρ. 16 Α.Ν. 2029/1939. 32.Δ.α.5-7 Γυμνάσια και Λύκεια